देर रात गैंगस्टर लॉरेंस को गुजरात से दिल्ली की मंडोली जेल किया शिफ्ट, हमले की आशंका
Punjab Gansters Dispute - Lawrence Bishnoi Jail Shift. नीरज बवाना गैंग से जुड़े टिल्लू ताजपुरिया और बीते दिन अमृतसर के सठियाला में गैंगस्टर जरनैल की हत्या के बाद अब पंजाब में गैंगवार का खतरा बढ़ गया है।
नीरज बवाना गैंग से जुड़े टिल्लू ताजपुरिया और बीते दिन अमृतसर के सठियाला में गैंगस्टर जरनैल की हत्या के बाद अब पंजाब में गैंगवार का खतरा बढ़ गया है। इसी बीच गैंगस्टर लॉरेंस पर भी हमले की आशंकाओं के चलते उसे देर रात गुजरात से दिल्ली पहुंचाया गया है। सूचना है कि लॉरेंस को अब दिल्ली की मंडोली जेल में रखा गया है।
मिली सूचना के अनुसार सिद्धू मूसेवाला हत्याकांड का मुख्य आरोपी लॉरेंस को बीती रात दिल्ली शिफ्ट करने का फैसला लिया गया। रात 2.30 बजे उसे गुजरात की साबरमती जेल से हवा मार्ग से दिल्ली शिफ्ट किया गया। जिसके बाद दिल्ली क्राइम ब्रांच ने लॉरेंस की सुरक्षा को अपने हाथों में लिया और मंडोली जेल में भेजा गया।
इस शिफ्टिंग के बीच यह भी संकेत आ रहे हैं कि पंजाब में गैंगवार का खतरा मंडराने लगा है। बीते दिन जरनैल सिंह की हत्या भी गैंगवार का ही नतीजा है।
बंबीहा गैंग ने ली जिम्मेदारी 
जरनैल सिंह की हत्या की जिम्मेवारी बंबीहा गैंग ने ली है। बंबीहा गैंग की तरफ से फेसबुक पर डाली गई पोस्ट में लिखा- सत श्री अकाल जी मेरे सारे वीरा नू... यह जो कल सठियाला पिंड में कत्ल हुआ है, यह कत्ल हमारे भाई दोनी बल सठियाला व गोपी महल ने किया है। न्यूज चैनल गलत न्यूज चला रहे हैं कि जरनैल सिंह हमारे भाई गोपी घनशामपुरिया ग्रुप का मेंबर था। इस व्यक्ति का हमारे साथ कोई लेना देना नहीं था। यह व्यक्ति हमारे एंटी ग्रुप जग्गू खोती व हैरी चट्ठा (टोट) के साथ संबंध रखता था।
गोगी गिरोह ने की थी टिल्लू की हत्या
2 मई को, जेल में बंद गैंगस्टर टिल्लू ताजपुरिया को उच्च सुरक्षा वाली जेल के अंदर कथित रूप से गोगी गिरोह के चार सदस्यों ने हथियारों से मार डाला था। गोगी गैंग के 4 बदमाशों दीपक, योगेश, राजेश और रियाज खान ने जेल के अंदर पुलिस व जेल प्रशासन के सामने टिल्लू को मारा था। नुकीले हथियार से 90 से ज्यादा बार किए गए।
लॉरेंस गैंग का आया था नाम
बीते दिनों जांच में गोगी गैंग व लॉरेंस गैंग के संबंध सामने आ चुके हैं। टिल्लू की हत्या के बाद लॉरेंस गैंग ने इसकी जिम्मेदारी भी ली थी। वहीं टिल्लू नीरज बवाना व सुनील राठी गैंग से जुड़ा हुआ था। अनुमान है कि यह गैंग अब लॉरेंस या उसके साथियों पर हमला करवा सकता है।
वहीं लॉरेंस गैंग भी टिल्लू के साथियों को मारने की खुली चुनौती दे चुका है। इधर, बंबीहा गैंग भी लॉरेंस से बदला लेना चाहता है। जिसके बाद गुजरात, दिल्ली व पंजाब की पुलिस लॉरेंस को लेकर कोई जोखिम नहीं उठाना चाहती।